ai4bharat/Pralekha huggingface dataset:
কেন্দ্রীয়মন্ত্রিসভা
আঞ্চলিক দ্রুত গতিসম্পন্ন পরিবহণ ব্যবস্থার অঙ্গ হিসাবে দিল্লি – গাজিয়াবাদ – মীরাট করিডর নির্মাণে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ আঞ্চলিক দ্রুত গতিসম্পন্ন পরিবহণ ব্যবস্থার অঙ্গ হিসাবে ৮২.১৫ কিলোমিটার দীর্ঘ দিল্লি – গাজিয়াবাদ – মীরাট করিডর নির্মাণে অনুমোদন মিলেছে। এই করিডরের ৬৮.০৩ কিলোমিটার অংশ ভূপৃষ্ঠে এবং ১৪.১২ কিলোমিটার অংশ ভূ-গর্ভস্থ হবে। করিডর প্রকল্পের নির্মাণে মোটা খরচ ধরা হয়েছে ৩০ হাজার ২৭৪ কোটি টাকা। অনুদান এবং ঋণ সহায়তা হিসাবে কেন্দ্রীয় সরকারের পক্ষ থেকে ৫ হাজার ৬৩৪ কোটি টাকা আর্থিক সাহায্য দেওয়া হবে। এছাড়াও, কেন্দ্রীয় সরকার এই প্রকল্প নির্মাণে প্রাতিষ্ঠানিক ব্যবস্থা গড়ে তোলার পাশাপাশি, আইনি সহায়তা দেবে।
রেল পরিষেবা-ভিত্তিক উচ্চ গতিসম্পন্ন আঞ্চলিক পরিবহণ ব্যবস্থা এই প্রথমবার ভারতে রূপায়িত হতে চলেছে। প্রকল্পটি রূপায়িত হলে জাতীয় রাজধানী অঞ্চলের নিত্য যাতায়াতকারীরা দ্রুত গতিসম্পন্ন, আরামদায়ক ও নিরাপদ পরিবহণ ব্যবস্থার সুযোগ গ্রহণ করতে পারবেন। আঞ্চলিক দ্রুত গতিসম্পন্ন পরিবহণ ব্যবস্থার উদ্দেশ্য হ’ল – ব্যক্তিগত যানবাহনের সংখ্যা কমিয়ে যাতায়াত ব্যবস্থায় যানজট নিয়ন্ত্রণ তথা যাত্রী পরিবহণের এক আধুনিক পরিকাঠামো গড়ে তোলা। এই ধরণের পরিবহণ ব্যবস্থা নিত্য যাত্রীদের সুরক্ষিত, নিরাপদ, বিশ্বাসযোগ্য, দ্রুত ও আরামদায়ক পরিষেবা প্রদান করবে।
জাতীয় অঞ্চল পরিবহণ নিগম প্রস্তাবিত এই করিডরটি স্পেশাল পার্পাস ভেহিকেল হিসাবে গ্রহণ করবে। এই করিডর প্রকল্প রূপায়িত হলে জাতীয় রাজধানী অঞ্চলে গণপরিবহণ পরিকাঠামো গড়ে তোলার চাহিদা পূরণ হবে। সেই সঙ্গে, এই অঞ্চলে যানজট, বায়ু দূষণের সমস্যা কমবে এবং এক সুসামঞ্জস্যপূর্ণ ও স্থায়ী আঞ্চলিক পরিবহণ ব্যবস্থা গড়ে উঠবে।
CG/BD/SB
(Visitor Counter : 66
বিজ্ঞানওপ্রযুক্তিমন্ত্রক
খাদ্য সংরক্ষণকারী, ফার্মাকিউটিক্যাল ও পলিমার তৈরির জন্য ব্যবহৃত নতুন পদ্ধতি ফেনলকে একটি অত্যন্ত কার্যকর উপাদানে রূপান্তরিত করতে পারে
নতুন দিল্লি, ৩ ফেব্রুয়ারি, ২০২২
খাদ্য সংরক্ষণকারী, ফার্মাকিউটিক্যাল, রঞ্জক ও পলিমার তৈরিতে ব্যবহৃত ফেনলকে হাইড্রোকুইনিনে রূপান্তরের জন্য ভারতীয় গবেষকরা ইলেকট্রোড কাজে লাগানোর এক নতুন পদ্ধতির হদিশ পেয়েছেন। উল্লেখ করা যেতে পারে, ভারতে বিভিন্ন প্রয়োজনে ব্যবহারের জন্য বিপুল পরিমাণ হাইড্রোকুইনিন প্রচুর অর্থ খরচ করে আমদানি করতে হয়।
ফেনল এবং অক্সিডাইজড জাতীয় পণ্য যেমন হাইড্রোকুইনিন, ক্যাটেকোল বা রেসোরসিনোল এমন অত্যাবশ্যক সামগ্রী যা ওষুধ শিল্পে ব্যবহৃত বিভিন্ন ধরণের জৈব যৌগগুলি সংশ্লেষ করতে কাজে লাগানো হয়। হাইড্রোকুইনিনের মত উপাদানগুলি খাদ্য সংরক্ষণ, ফার্মাকিউটিক্যাল, রঞ্জক ও পলিমার তৈরিতে ব্যবহার করা হয়। ভারত ফেনল আমদানির জন্য ২৩.৬ মিলিয়ন মার্কিন ডলার ব্যয় করে। একই ভাবে হাইড্রোকুইনিন আমদানির জন্য খরচ হয় ৫৬.৫ মিলিয়ন মার্কিন ডলার। সাধারণত ফেনল অক্সিডেশন রাসায়নিক পদ্ধতির মাধ্যমে অক্সিডেন্টের মত ধাতব অক্সাইডের অনুঘটক হিসেবে ব্যবহার করা হয়।
এই প্রেক্ষিতে ডঃ ভগৎতুলা প্রসাদ এবং সিএসআইআর-এর ন্যাশনাল কেমিকেল ল্যাবরেটরির নেতৃত্বে সেন্টার ফর ন্যানো অ্যান্ড সফট ম্যাটার সায়েন্সেস প্রতিষ্ঠানের গবেষকরা ইলেক্ট্রলাইসিসের ফেনল অক্সিডেটিভ রূপান্তরকে হাইড্রকুইনিনের এক কার্যকরী উপায় হিসেবে চিহ্নিত করেছে। সম্প্রতি নিউ জার্নাল অফ কেমেস্টি পত্রিকায় গবেষক দলটির এই উদ্ভাবন প্রকাশিত হয়েছে। বৈদ্যুতিন রাসায়নিক জৈব রূপান্তরগুলিকে এখন খুব গুরুত্ব দিয়ে দেখা হচ্ছে। কারণ, এগুলি প্রচলিত রাসায়নিক রূপান্তর পদ্ধতির তুলনায় অনেক বেশি অর্থ সাশ্রয়ী এবং পরিবেশ বান্ধব। এই রাসায়নিক রূপান্তরগুলি যেহেতু জ্বলীয় মাধ্যমে অনুকূল উপাদানের মধ্যদিয়ে প্রবাহিত হয়, তাই এর পরিবেশগত দিক থেকে কোন রকম বিপজ্জনক প্রভাব যুক্ত নেই। বৈদ্যুতিক রাসায়নিক রূপান্তরগুলির অনেক সুবিধা থাকলেও এর বেশকিছু ব্যবহারিক সমস্যাও রয়েছে।
উদাহরণ স্বরূপ বলা যেতে পারে, প্রচলিত ধাতু ভিত্তিক ইলেকট্রোডগুলি রাসায়নিক রূপান্তরের কাজে ব্যবহার করা যায় না। কারণ, ইলেকট্রোডগুলির মধ্যে যে অক্সিডাইজড উপাদান রয়েছে, তা সময়ের সঙ্গে সঙ্গে তার কার্যকরিতা হারাতে শুরু করে। গবেষকরা বিশেষ ধরণের ভোল্টমেট্রিক অধ্যয়ণের মাধ্যমে এটা খুঁজে পেয়েছেন যে, ইলেকট্রোড ব্যবহার করে বৈদ্যুতিক রাসায়নিক রূপান্তরগুলির সমস্যা দূর করা যেতে পারে। তবে, এধরণের সমস্যা হাইড্রোকুইনিন পদ্ধতির প্রচলিত ব্যবহারকে জটিল করে তোলে।
বর্তমানে গবেষকরা একাধিক অন্যান্য পদ্ধতি খুঁজে বের করার চেষ্টা করছেন, যা খাদ্য সংরক্ষণের মত জটিল প্রক্রিয়া ইলেক্ট্র-জৈব দ্বারা সম্পাদন করা যেতে পারে।
CG/BD/AS/
(Visitor Counter : 184
প্রধানমন্ত্রীরদপ্তর
চিকিৎসক দিবস উপলক্ষে সমস্ত চিকিৎসকদের প্রতি কৃতজ্ঞতা প্রকাশ করেছেন প্রধানমন্ত্রী
প্রেস ইনফরমেশন ব্যুরো
ভারত সরকার
নয়াদিল্লি, ১ জুলাই ২০২৩
প্রধানমন্ত্রী শ্রী নরেন্দ্র মোদী চিকিৎসক দিবস উপলক্ষে সমস্ত চিকিৎসকদের প্রতি তাঁর কৃতজ্ঞতা জানিয়েছেন।
এক ট্যুইট বার্তায় প্রধানমন্ত্রী বলেছেন :
“#DoctorsDay উপলক্ষে আমি সমস্ত চিকিৎসকদের প্রতি কৃতজ্ঞতা জানাই। অভূতপূর্ব সময়েও চিকিৎসকরা সাহসিকতার সঙ্গে নিঃস্বার্থ ও দৃঢ়তার সঙ্গে তাঁদের কাজ করেছেন তা উদাহরণ হয়ে রয়েছে। তাঁদের একনিষ্ঠ স্বভাব আমাদের সমাজে আশা ও শক্তির সঞ্চার করে।”
CG/CB/DM/
(
পর্যটনমন্ত্রক
লে-তে তিনদিনের মেগা পর্যটন উৎসব " লাদাখ: নতুন প্রারম্ভ, নতুন লক্ষ্য" শুরু হয়েছে
নতুন দিল্লি, ২৬ আগস্ট, ২০২১
গুরুত্বপূর্ণ বিষয়সমূহ-এই মেগা পর্যটন উৎসবের উদ্দেশ্য হচ্ছে, লাদাখকে পর্যটন কেন্দ্র হিসেবে তুলে ধরতে উৎসাহিত করা।এই উৎসবের মাধ্যমে পর্যটন ব্যবসার সঙ্গে যুক্তদের সঙ্গে পর্যটকদের মত বিনিময় ব্যাবস্থা করা।তিন দিনের এই পর্যটন উৎসবে লাদাখে উৎপাদিত বিভিন্ন পর্যটন সামগ্রীর প্রদর্শনী ছাড়াও আলোচনা সভা, সাংস্কৃতিক অনুষ্ঠান প্রভৃতির ব্যবস্থা করা হয়েছে।
কেন্দ্রশাসিত অঞ্চল লে-তে লাদাখের লেফটেন্যান্ট গভর্নর শ্রী রাধাকৃষ্ণ মাথুর এবং কেন্দ্রীয় পর্যটন মন্ত্রী শ্রী জি কিষান রেড্ডি মেগা পর্যটন উৎসব " লাদাখ: নতুন প্রারম্ভ, নতুন লক্ষ্য"-র আজ সূচনা করেছেন। শ্রী জি কিষান রেড্ডি ভার্চুয়াল মাধ্যমে সবাইকে শুভেচ্ছা জানিয়েছেন। এই পর্যটন উৎসবের শুরুতে লাদাখ অঞ্চলের উন্নয়ন নিয়ে 'লাদাখের জন্য একটি পর্যটন ভিশন' শীর্ষক একটি নথি প্রকাশ করা হয়। লাদাখের সাংসদ শ্রী জামান সেরিং নামগিয়াল , লাদাখের পর্যটন ও সংস্কৃতি সচিব শ্রী কে মাহবুব আলী খান, কেন্দ্রীয় পর্যটন মন্ত্রী সচিব শ্রী অরবিন্দ সিং সহ বিশিষ্ট ব্যক্তিরা উপস্থিত ছিলেন।
ভারত সরকারের পর্যটন মন্ত্রক লাদাখের পর্যটন বিভাগ এবং অ্যাডভেঞ্চার ট্যুর অপারেটর অ্যাসোসিয়েশনের অফ ইন্ডিয়ার সহযোগিতায় এই পর্যটন উৎসবের আয়োজন করেছে। আগামী ২৮ আগস্ট পর্যন্ত এই উৎসব চলবে।
লাদাখ কেন্দ্রশাসিত অঞ্চলের লেফটেন্যান্ট গভর্নর শ্রী রাধাকৃষ্ণ মাথুর তার ভাষণে লাদাখের নতুন পর্যটন পণ্যের কথা উল্লেখ করে বলেন, জাতিসংঘের দ্বারা বৌদ্ধ স্লোককে লাদাখের সাংস্কৃতিক ঐতিহ্য হিসেবে চিহ্নিত করা হয়েছে।
কেন্দ্রীয় পর্যটন মন্ত্রী শ্রী জি কিষান রেড্ডি ভার্চুয়াল মাধ্যমে তাঁর ভাষণে বলেন, বিগত ৪০ বছরে লাদাখে পর্যটনের প্রভূত উন্নয়ন হয়েছে। তিনি বলেন, লাদাখ হচ্ছে উঁচু পথের দেশ। যেখানে প্রাকৃতিক সৌন্দর্যের আনন্দ থেকে শুরু করে পর্যটকদের জন্য বিভিন্ন অ্যাডভেঞ্চারের সুযোগ রয়েছে। সে সাধারন পর্যটক থেকে শুরু করে ট্রেকার, বাইকার, সাইক্লিস্ট, ক্লাইম্বার সকলের জন্যই। লাদাখ হচ্ছে ভারতের একটি সংস্কৃতিক এবং ঐতিহ্য পূর্ণ পর্যটন কেন্দ্র। সেখানকার বিপুল পর্যটন সম্ভাবনাকে কাজে লাগানোর জন্যই পর্যটন মন্ত্রক এই উৎসবের আয়োজন করেছে। ট্যুর অপারেটর থেকে শুরু করে পর্যটক সকলের জন্যই মতবিনিময়ের ব্যবস্থা রাখা হয়েছে।
এই পর্যটন উৎসবে দেড়শ জন প্রতিনিধি অংশ নিয়েছেন।
CG/ SB
(Visitor Counter : 590
ভারী শিল্প মন্ত্রক
রুগ্ন ও লোকসানে চলা কেন্দ্রীয় রাষ্ট্রায়ত্ত সংস্থাগুলি বন্ধ করে দেওয়ার নীতি-নির্দেশিকায় সংশোধন
নয়াদিল্লি, ২৬ জুলাই ২০১৮
রুগ্ন ও লোকসানে চলা কেন্দ্রীয় রাষ্ট্রায়ত্ত সংস্থাগুলি নির্দিষ্ট সময়সীমার মধ্যে বন্ধ করে দেওয়া এবং সুষ্ঠুভাবে সম্পত্তির রফা নিয়ে যে নীতি-নির্দেশিকা রয়েছে, তা রাষ্ট্রায়ত্ত উদ্যোগ দপ্তর গত ১৪ জুন সংশোধন করেছে। নতুন এই নীতি-নির্দেশিকা পূর্ববর্তী নীতি-নির্দেশিকার  পরিবর্তে কার্যকর হচ্ছে।
নতুন এই নীতি-নির্দেশিকায় রুগ্ন ও লোকসানে চলা রাষ্ট্রায়ত্ত সংস্থাগুলি বন্ধ করে দেওয়া ও সুষ্ঠুভাবে সম্পদের রফা নিয়ে কি প্রক্রিয়া প্রতি ধাপে অবলম্বন করতে হবে, তা বলা হয়েছে। পুরো প্রক্রিয়াটিকে ১৩ মাসের মধ্যে সম্পূর্ণ করার কথাও সেখানে উল্লেখ রয়েছে।
বন্ধ হতে চলা বা ইতিমধ্যেই ঘোষিত হওয়া রাষ্ট্রায়ত্ত সংস্থার জমিতে আবাসন নির্মাণের ওপর গুরুত্ব দেওয়ার কথা ঐ নির্দেশিকায় বলা হয়েছে। রাজ্যসভায় আজ  এক প্রশ্নের লিখিত জবাবে একথা জানান ভারী শিল্প ও রাষ্ট্রায়ত্ত উদ্যোগ প্রতিমন্ত্রী শ্রী বাবুল সুপ্রিয়। তিনি আরও জানান, বন্ধ হতে চলা রাষ্ট্রায়ত্ত সংস্থার কর্মীদের স্বেচ্ছা অবসর বাবদ ২০০৭-এর জাতীয় বেতন কাঠামো অনুযায়ী প্রাপ্য পাওয়া মেটানো হয়।
CG/BD/SB…
(Visitor Counter : 44
স্বাস্থ্যওপরিবারকল্যাণমন্ত্রক
বিশ্বে অন্যতম সর্বাধিক, ভারতে করোনায় সুস্থতার হার এখন প্রায় ৯৭ শতাংশ ৩১টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারেরও কম
কোভিড-১৯ টিকাকরণ অভিযানে ২৩.৫ লক্ষেরও বেশি সুফলভোগীর টিকাকরণ
নয়াদিল্লি, ২৮ জানুয়ারি, ২০২১
সুস্থতার সংখ্যা নিরন্তর বাড়তে থাকায় ভারতে করোনায় আরোগ্য লাভের হার বেড়ে প্রায় ৯৭ শতাংশ। দেশে সুস্থতার হার বিশ্বে অন্যতম সর্বাধিক।
ভারতে সুস্থতার মোট সংখ্যা ১ কোটি ৩ লক্ষ ৭৩ হাজার ৬০৬। গত ২৪ ঘন্টায় আরোগ্য লাভ করেছেন ১৪ হাজার ৩০১ জন।
ভারতে আজ সুস্পষ্টভাবে করোনায় আক্রান্তের সংখ্যা আরও কমে হয়েছে ১ লক্ষ ৭৩ হাজার ৭৪০। এই সংখ্যা দেশে মোট আক্রান্তের কেবল ১.৬২ শতাংশ।
দেশে ৩১টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ৫ হাজারেরও কম। অবশ্য, সুস্পষ্টভাবে মোট করোনায় আক্রান্তের ৭৮ শতাংশই ৫টি রাজ্যের বাসিন্দা। রাজ্যগুলি হ’ল – কেরল, মহারাষ্ট্র, উত্তর প্রদেশ, কর্ণাটক এবং পশ্চিমবঙ্গ।
ভারতে আজ সকাল ৭টা ৩০ মিনিট পর্যন্ত কোভিড-১৯ টিকাকরণ অভিযানের আওতায় ২৩ লক্ষ ৫৫ হাজার ৯৭৯ জনকে টিকা দেওয়া হয়েছে। গত ২৪ ঘন্টায় ৬ হাজার ১০২টি টিকাকরণ পর্বে ৩ লক্ষ ২৬ হাজার ৪৯৯ জনের টিকাকরণ হয়েছে। এখনও পর্যন্ত ৪২ হাজার ৬৭৪টি টিকাকরণ পর্ব আয়োজিত হয়েছে।
|
|
ক্রমিক সংখ্যা
|
|
রাজ্য/কেন্দ্রশাসিত অঞ্চল
|
|
টিকা গ্রহিতা সুফলভোগীর সংখ্যা
|
|
|
|
|
|
|
|
১
|
|
আন্দামান ও নিকোবর দ্বীপপুঞ্জ
|
|
২,৩৮৫
|
|
২
|
|
অরুণাচল প্রদেশ
|
|
৭,৩০৭
|
|
৩
|
|
অন্ধ্রপ্রদেশ
|
|
১,৬৩,৭২৭
|
|
৪
|
|
আসাম
|
|
১৯,৯৪৫
|
|
৫
|
|
বিহার
|
|
৮৯,০৭৪
|
|
৬
|
|
চন্ডীগড়
|
|
২,৩৫৫
|
|
৭
|
|
ছত্তিশগড়
|
|
৫১,৬৪৭
|
|
৮
|
|
দাদরা ও নগর হাভেলী
|
|
৩৪৫
|
|
৯
|
|
দমন ও দিউ
|
|
৩২০
|
|
১০
|
|
দিল্লি
|
|
৩৯,৭৬৪
|
|
১১
|
|
গোয়া
|
|
২,৩১১
|
|
১২
|
|
গুজরাট
|
|
৯৪,৫২৪
|
|
১৩
|
|
হরিয়ানা
|
|
১,০৯,৭৮২
|
|
১৪
|
|
হিমাচল প্রদেশ
|
|
১৪,০৫৪
|
|
১৫
|
|
জম্মু ও কাশ্মীর
|
|
১৬,৩৩১
|
|
১৬
|
|
ঝাড়খন্ড
|
|
২৪,০২০
|
|
১৭
|
|
কর্ণাটক
|
|
২,৬৭,৮১১
|
|
১৮
|
|
কেরল
|
|
৮২,৯৭০
|
|
১৯
|
|
লাদাখ
|
|
৮১৮
|
|
২০
|
|
লক্ষাদ্বীপ
|
|
৭৪৬
|
|
২১
|
|
মধ্যপ্রদেশ
|
|
১,৩১,৬৭৯
|
|
২২
|
|
মহারাষ্ট্র
|
|
১,৭৯,৫০৯
|
|
২৩
|
|
মণিপুর
|
|
২,৮৫৫
|
|
২৪
|
|
মেঘালয়
|
|
৩,২৪৯
|
|
২৫
|
|
মিজোরাম
|
|
৬,১৪২
|
|
২৬
|
|
নাগাল্যান্ড
|
|
৩,৯৭৩
|
|
২৭
|
|
ওডিশা
|
|
১,৭৮,২২৭
|
|
২৮
|
|
পন্ডিচেরী
|
|
১,৮১৩
|
|
২৯
|
|
পাঞ্জাব
|
|
৪৪,৭০৮
|
|
৩০
|
|
রাজস্থান
|
|
২,৩৭,১৩৭
|
|
৩১
|
|
সিকিম
|
|
১,৩২০
|
|
৩২
|
|
তামিলনাডু
|
|
৮২,০৩৯
|
|
৩৩
|
|
তেলেঙ্গানা
|
|
১,৩০,৪২৫
|
|
৩৪
|
|
ত্রিপুরা
|
|
১৯,৬৯৮
|
|
৩৫
|
|
উত্তর প্রদেশ
|
|
১,২৩,৭৬১
|
|
৩৬
|
|
উত্তরাখন্ড
|
|
১৪,৬৯০
|
|
৩৭
|
|
পশ্চিমবঙ্গ
|
|
১,৫৮,১৯৩
|
|
৩৮
|
|
অন্যান্য
|
|
৪৬,৩২৫
|
|
|
|
মোট
|
|
২৩,৫৫,৯৭৯
দেশে গত ২৪ ঘন্টায় আরোগ্য লাভকারীদের ৭৭.৮৪ শতাংশই ৭টি রাজ্য ও কেন্দ্রশাসিত অঞ্চলের বাসিন্দা। কেরল থেকে একদিনেই সর্বাধিক ৫ হাজার ৬ জন আরোগ্য লাভ করেছেন। মহারাষ্ট্রে সুস্থ হয়েছেন ২ হাজার ৫৫৬ জন। কর্ণাটকে সুস্থতার সংখ্যা ৯৪৪।
দেশে গত ২৪ ঘন্টায় ১১ হাজার ৬৬৬ জন নতুন করে আক্রান্ত হয়েছেন। এর মধ্যে ৮১.৯৬ শতাংশই ৬টি রাজ্য ও কেন্দ্রশাসিত অঞ্চলের। কেরলে সর্বাধিক ৫ হাজার ৬৫৯ জন আক্রান্ত হয়েছেন। মহারাষ্ট্রে আক্রান্তের সংখ্যা ২ হাজার ১৭১। অন্যদিকে, তামিলনাডুতে নতুন করে আক্রান্ত হয়েছেন ৫১২ জন।
দেশে গত ২৪ ঘন্টায় করোনাজনিত কারণে ১২৩ জনের মৃত্যু হয়েছে। এর মধ্যে ৭৫.৬১ শতাংশই মারা গেছেন ৭টি রাজ্য ও কেন্দ্রশাসিত অঞ্চল থেকে। মহারাষ্ট্রে সর্বাধিক ৩২ জনের মৃত্যু হয়েছে। কেরলে মারা গেছেন ২০ জন এবং পাঞ্জাবে ১০ জনের মৃত্যু হয়েছে।
অসামরিকবিমানপরিবহণমন্ত্রক
ডিজি যাত্রা অ্যাপ ব্যবহারকারীর সংখ্যা ১০ লক্ষ ছাড়িয়েছে
নতুন দিল্লি ২২ জুন ২০২৩
(অসামরিক বিমান পরিবহন মন্ত্রক বিমানবন্দরে যাত্রীদের নির্ঝঞ্ঝাট ও নিরন্তর পরিষেবা প্রদানের লক্ষ্যে ফেসিয়াল বায়োমেট্রিক ভেরিফিকেশন প্রযুক্তি ব্যবহারের সাহায্যে বায়োমেট্রিক বোডিং ব্যবস্থাপণার জন্য ডিজি যাত্রা অ্যাপ চালু করেছে । ২০২২ সালের পয়লা ডিসেম্বর এই ব্যবস্থাপণার সূচনা করেন অসামরিক বিমান পরিবহন ও ইস্পাত মন্ত্রী শ্রী জ্যোতিরাদিত্য এম সিন্ধিয়া । নতুন দিল্লি, বেঙ্গালুরু এবং বারানসী-প্রাথমিকভাবে এই তিনটি বিমানবন্দরে ডিজি যাত্রার সূচনা হলেও ২০২৩ সালের এপ্রিলের মধ্যে বিজয়ওয়াড়া, কলকাতা, হায়দ্রাবাদ এবং পুণেতে তা চালু হয় । যারা মোবাইলে ডিজি যাত্রা অ্যাপ ইনস্টল করেছেন, তার সংখ্যা চলতি সপ্তাহে ১০ লক্ষ ছাড়িয়েছে । সূচনা লগ্ন থেকে এখনও পর্যন্ত ১৭ লক্ষ ৪৬ হাজার মানুষ এই অ্যাপের সুবিধালাভ করেছেন । কলকাতা বিমানবন্দরে ২০২৩-এর ২০ জুন পর্যন্ত এর সংখ্যা দাঁড়িয়েছে ১ লক্ষ ৮০ হাজার ৩৬১ । বারানসীতে সর্বাধিক যাত্রী এই সুবিধা ব্যবহার করেছেন । এরপর রয়েছে বিজয়ওয়াড়া ।
CG/SS/CS…. 22-06-2023………
অর্থমন্ত্রক
পুনর্নির্মাণ সংস্কারভিত্তিক ফলাফল- বিদ্যুৎ বন্টন সঙ্গে যুক্ত ক্ষেত্রের জন্য ৩,০৫,৯৮৪ কোটি মূল্যের প্রকল্প চালু করা হবে
নয়াদিল্লী, ১ ফেব্রুয়ারি, ২০২১
বিদ্যুৎ বন্টন সংস্থাগুলির কার্যকারিতা নিয়ে উদ্বেগ প্রকাশ করে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করার সময় জানিয়েছেন বিদ্যুৎ বিতরণের সঙ্গে যুক্ত প্রকল্পগুলিতে আগামী ৫ বছরে ৩,০৫,৯৮৪ কোটি টাকা ব্যয় করা হবে। এই প্রকল্প বিদ্যুৎ বন্টন সংস্থাগুলির পরিকাঠামো গঠন, প্রি-পেড স্মার্ট মিটার ব্যবস্থাপনা, প্রযুক্তি উন্নয়ন ক্ষেত্রে বিশেষ সাহায্য প্রদান করবে।
বাজেট বক্তৃতায় সীতারমন জানান যে দেশে বিদ্যুৎ বন্টন সংস্থাগুলির একচেটিয়া ব্যবস্থার পরিবর্তন ঘটিয়ে এবং উপভোক্তাদের বিকল্প পছন্দ বেছে নেওয়ার সুযোগ-সুবিধা দিতে উপযুক্ত পরিকাঠামো গঠনের পরিকল্পনা নেওয়া হয়েছে।
বিগত ৬ বছরে বিদ্যুৎ ক্ষেত্রে একাধিক সংস্কারমূলক পদক্ষেপ গ্রহণ করা হয়েছে। অতিরিক্ত ১৩৯ গিগাওয়াট বিদ্যুৎ উৎপাদন ব্যবস্থাপনা প্রতিষ্ঠা করা হয়েছে। এমনকি অতিরিক্ত ২.৮ কোটি পরিবারে বিদ্যুৎ সংযোগ পৌঁছে দেওয়া হয়েছে।
সবুজ ও সুস্থায়ী ভবিষ্যতের জন্য প্রধানমন্ত্রী শ্রী নরেন্দ্র মোদী গত বছর নভেম্বরে হাইড্রোজেন থেকে গ্রিন পাওয়ার বা সবুজ বিদ্যুৎ উৎপাদনের যে কথা ঘোষণা করেছিলেন সেই মতো ২০২০-২১ অর্থবর্ষে জাতীয় হাইড্রোজেন শক্তি মিশন চালু করার প্রস্তাব দিয়েছেন অর্থমন্ত্রী।
বিজ্ঞানওপ্রযুক্তিমন্ত্রক
অবসাদের সমস্যা থেকে বেরিয়ে আসার ক্ষেত্রে যোগ গুরুত্বপূর্ণ ভূমিকা নিতে পারে
নয়াদিল্লী, ১৯ জুন, ২০২১
কেউ যদি গুরুতর অবসাদে ভোগেন তাহলে তার এই সমস্যার সমাধানে যোগ সাহায্য করতে পারে। ব্যাঙ্গালোর ভিত্তিক ন্যাশনাল ইন্সটিটিউট অফ মেন্টাল হেল্থ অ্যান্ড নিউরোসায়েন্সসের  মনস্তত্ব বিভাগের অধ্যাপক ডঃ মুরলীধরণ কেশবনের নেতৃত্বে গবেষণায় দেখা গেছে যোগ স্নায়ুতন্ত্রে প্রভাব বিস্তার করে, অবসাদ থেকে বেরিয়ে আসতে সাহায্য করে। নিমহ্যান্সের এর আগের গবেষণায় দেখা গিয়েছিল যোগের ফলে স্নায়ু থেকে যে বার্তা মস্তিষ্ক বিভিন্ন জায়গায় ছড়িয়ে দেয় তা আরও কার্যকরভাবে যোগাভ্যাসের কারণে সক্রিয় হয়। গামা অ্যামিনোবুটাইরিক অ্যাসিড বা গাবা মস্তিষ্ক থেকে এই বার্তা ছড়িয়ে দিতে সাহায্য করে। নিয়মিত যোগাভ্যাস করলে গাবার সক্রিয়তা বৃদ্ধি পায়। যার সাহায্যে আমাদের অনুভূতি, মস্তিষ্কে বিভিন্ন কাজকর্ম, হৃদ স্পন্দন ভালোভাবে হয়। এর ফলে হাল্কা থেকে মাঝারি ধরণের অবসাদে যারা ভোগেন তারা এই সমস্যা থেকে বেরিয়ে আসতে পারেন। সাড়ে তিন বছর ধরে ৭০ জনের ওপর পরীক্ষা-নিরীক্ষা চালিয়ে দেখা গেছে যোগের ফলে এই সমস্যার সমাধান করা সম্ভব। নিমহ্যান্স এই পদ্ধতি বর্তমানে রোগীদের ওপর নিয়মিত প্রয়োগ করার কথা বিবেচনা করছে।
CG/CB/NS
(Visitor Counter : 145
মন্ত্রিসভারঅর্থনৈতিকবিষয়সংক্রান্তকমিটি
আমেদাবাদের ঢোলেরায় নতুন গ্রিনফিল্ড বিমানবন্দর নির্মাণের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৪ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি গুজরাটের ঢোলেরায় নতুন গ্রিনফিল্ড বিমানবন্দরের প্রথম পর্যায়ের কাজের অনুমোদন করেছে। ৪৮ মাসের মধ্যে ১ হাজার ৩০৫ কোটি টাকা ব্যয়ে এই প্রকল্পের কাজ শেষ হবে।
ঢোলেরা ইন্টারন্যাশনাল এয়ারপোর্ট কোম্পানি লিমিটেড  এই প্রকল্পটি রূপায়ণ করবে। এই সংস্থায় ভারতের বিমানবন্দর কর্তৃপক্ষের ৫১ শতাংশ, গুজরাট সরকারের ৩৩ শতাংশ এবং ন্যাশনাল ইন্ডাস্ট্রিয়াল করিডর ডেভেলপমেন্ট অ্যান্ড ইমপ্লিমেন্টেশন ট্রাস্টের ১৬ শতাংশ মালিকানা রয়েছে।
ঢোলেরা বিশেষ বিনিয়োগ অঞ্চলে এই বিমানবন্দরটি গড়ে উঠলে এখান থেকে যাত্রী ও পণ্য পরিবহণে সুবিধা হবে। ঢোলেরা শিল্পাঞ্চল ছাড়াও, পার্শ্ববর্তী অঞ্চলের মানুষের চাহিদা মিটবে। এটি আমেদাবাদের দ্বিতীয় বিমানবন্দর হিসাবে কাজ করবে।
ঢোলেরা গ্রিনফিল্ড বিমানবন্দর আমেদাবাদ থেকে আকাশপথে ৮০ কিলোমিটার দূরে গড়ে উঠতে চলেছে। ২০২৫-২৬ সালে এখান থেকে যাত্রী ও পণ্য পরিবহণের কাজ শুরু করার পরিকল্পনা করা হয়েছে। ২০২৫-২৬ সালের গোড়ায় এখান থেকে ৩ লক্ষ মানুষ প্রতি বছর যাওয়া-আসা করবেন বলে আশা করা হচ্ছে। পরবর্তী ২০ বছরে যাত্রী সংখ্যা বৃদ্ধি পেয়ে ২৩ লক্ষে পৌঁছবে বলে আশা করা যায়। ২০২৫-২৬ সালের শুরুর দিকে এই বিমানবন্দরে বছরে ২০ হাজার টন পণ্য ওঠা-নামা করবে, যা পরবর্তী ২০ বছরে বৃদ্ধি পেয়ে ২ লক্ষ ৭৩ হাজার টন দাঁড়াবে বলে আশা করা হচ্ছে।
PG/CB/SB
(
প্রধানমন্ত্রীরদপ্তর
প্রধানমন্ত্রী আফগানিস্তানে ভূমিকম্পে জীবনহানির ঘটনায় শোক প্রকাশ করেছেন
নয়াদিল্লি, ২২ জুন, ২০২২
প্রধানমন্ত্রী শ্রী নরেন্দ্র মোদী আফগানিস্তানে ভূমিকম্পে জীবনহানির ঘটনায় শোক প্রকাশ করেছেন।
এক ট্যুইট বার্তায় প্রধানমন্ত্রী বলেন, “আফগানিস্তানে ভয়াবহ ভূমিকম্পের খবর শুনে আমি গভীরভাবে মর্মাহত। বহু মূল্যবান জীবনহানির ঘটনায় আমি গভীর শোক প্রকাশ করছি।
এই কঠিন সময়ে ভারত, আফগানিস্তানের জনগণের পাশে রয়েছে এবং সম্ভাব্য সবরকম ত্রাণ সহায়তা যত তাড়াতাড়ি সম্ভব দিয়ে সাহায্য করতে প্রস্তুত”।
PG/PM/SB
(
প্রধানমন্ত্রীরদপ্তর
থিরুভাল্লুভার দিবসে থিরুভাল্লুভারের প্রতি প্রধানমন্ত্রীর শ্রদ্ধাজ্ঞাপন
নয়াদিল্লি, ১৬ জানুয়ারি, ২০২৩
থিরুভাল্লুভার দিবসে প্রধানমন্ত্রী শ্রী নরেন্দ্র মোদী থিরুভাল্লুভারের প্রতি শ্রদ্ধাজ্ঞাপন করেছেন এবং তাঁর মহান চিন্তার কথা স্মরণ করেছেন। তরুণ প্রজন্মকে প্রধানমন্ত্রী কুরাল পড়তে অনুরোধ করেন।
প্রধানমন্ত্রী এক ট্যুইটে বলেছেন :
“থিরুভাল্লুভার দিবসে জ্ঞানী থিরুভাল্লুভারের প্রতি আমি আমার শ্রদ্ধা জানাই এবং তাঁর মহান চিন্তার কথা স্মরণ করি। বিষয়গত বৈচিত্র্যের ক্ষেত্রে সব শ্রেণীর মানুষের কাছে তাঁর চিন্তা এক অনুপ্রেরণার অংশস্বরূপ। তরুণ সম্প্রদায়কে আমি কুরাল পড়তে অনুরোধ করছি।”
PG/AB/DM/
(
আইনওবিচারমন্ত্রক
আয়কর অ্যাপিলেট ট্রাইব্যুনাল এই প্রথমবার ভিডিও কনফারেন্সের মাধ্যমে শুনানী গ্রহণ করলো
নয়াদিল্লি, ২৪ এপ্রিল, ২০২০
আয়কর অ্যাপিলেট ট্রাইব্যুনালের সভাপতি বিচারপতি পি পি ভট্টের নেতৃত্বে একটি ডিভিশন বেঞ্চ আজ ভিডিও কনফারেন্সের মাধ্যমে জরুরি-ভিত্তিতে একটি স্টে পিটিশনের শুনানী গ্রহণের পর তার নিষ্পত্তি করে। সমস্ত সওয়াল-জবাব পর্ব ওয়েব-ভিত্তিক ভিডিও কনফারেন্সের মাধ্যমে পরিচালিত হয়। ট্রাইব্যুনালের ৭৯ বছরের ইতিহাসে এই প্রথম ভিডিও কনফারেন্সের মাধ্যমে শুনানী প্রক্রিয়া সম্পন্ন হ’ল। ঐ ডিভিশন বেঞ্চের মুম্বাই-ভিত্তিক দু’জন বিচারপতি সহ ট্রাইব্যুনালের সভাপতি ও সহ-সভাপতিও সওয়াল-জবাব পর্বে অংশ নেন। কোভিড-১৯ জনিত লকডাউনের প্রেক্ষিতে ভিডিও কনফারেন্সের মাধ্যমে শুনানীর এই উদ্যোগ।
মহারাষ্ট্রের সোলাপুরের একটি সংস্থা জরুরি-ভিত্তিতে সওয়াল-জবাবের জন্য ট্রাইব্যুনালের কাছে আবেদন জানায়। উল্লেখ করা যেতে পারে, মুম্বাইয়ের আয়কর কার্যালয়ে সোলাপুর-ভিত্তিক ঐ সংস্থার বিরুদ্ধে ২ কোটি ৫১ লক্ষ টাকা মেটানোর নোটিশের প্রেক্ষিতে সংস্থাটির পক্ষ থেকে ট্রাইব্যুনালের কাছে জরুরি-ভিত্তিতে স্টে পিটিশন চাওয়া হয়। এর আগে সংস্থাটি বোম্বে হাইকোর্টের দ্বারস্থ হলে কোর্ট সংস্থাকে আয়কর অ্যাপিলেট ট্রাইব্যুনালের কাছে আবেদনের নির্দেশ দেয়।
সংস্থাটির স্টে অর্ডার অনুমোদন করে বেঞ্চ আয়কর বিভাগের রাজস্ব কর্তৃপক্ষের জারি করা যাবতীয় নোটিশ বাতিল করে দিয়ে সংস্থাটিকে রেহাই দিয়েছে। অ্যাপিলেট ট্রাইব্যুনালের ডিভিশন বেঞ্চের পক্ষ থেকে সংশ্লিষ্ট ঐ সংস্থার অন্যান্য আবেদনগুলির শুনানী ৮ই জুন থেকে গ্রহণ করা হবে বলে জানানো হয়েছে।
(CG/BD/SB
যুবওক্রীড়াবিষয়কমন্ত্রক
কেন্দ্রীয় ক্রীড়া মন্ত্রী শ্রী অনুরাগ সিং ঠাকুর গ্রেটার নয়ডায় ভারতে আয়োজিত প্রথম এশীয় যুব ও জুনিয়র ভারোত্তলন চ্যাম্পিয়নশীপের উদ্বোধন করেছেন
নতুনদিল্লি ২৭ জুলাই,২০২৩
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর ভারতে আয়োজিত প্রথম এশীয় যুব ও জুনিয়র ভারোত্তলন চ্যাম্পিয়নশীপ ২০২৩-এর উদ্বোধন করেছেন । গ্রেটার নয়ডার গৌতম বুদ্ধ বিশ্ববিদ্যালয়ে ২৭ জুলাই এই চ্যাম্পিয়নশীপের উদ্বোধন হয় ।
(এই আন্তর্জাতিক প্রতিযোগিতায় ৩০ জনেরও বেশি ভারতীয় ভারোত্তলক অংশ নেবেন । ভারতের অংশগ্রহনকারীদের মধ্যে খেলো ইন্ডিয়ায় অংশ নেওয়া ক্রীড়াবীদরাও থাকছেন, যারা গতমাসে কমনওয়েল্থ ভারোত্তলন চ্যাম্পিয়নশীপে সর্বশ্রেষ্ঠ সাফল্যের নজির গড়ে ভারতকে মোট ৬১ টি পদক এনে দিয়েছেন ।
অনুষ্ঠান প্রসঙ্গে বলতে গিয়ে শ্রী ঠাকুর বলেন, “ভারত এই মর্যাদাপূর্ণ অনুষ্ঠানের আয়োজন করায় আমি খুশি । এতে এশীয় অঞ্চল থেকে ১৫ টিরও বেশি দেশ, দুশো ক্রীড়াবীদ, ৫০-এরও বেশি কারিগরি কর্মী এবং প্রশিক্ষক অংশ নেবেন । ক্রীড়াক্ষেত্রে এই জাতীয় অনুষ্ঠান আগামীদিনের সাফল্যের নির্ণায়ক । অংশগ্রহনকারী ক্রীড়াবীদদের সার্বিক সাফল্য কামনা করছি” ।
ভারতে ভারোত্তলন ফেডারেশনের প্রশংসা করে শ্রী ঠাকুর বলেন, “অল্প সময়ের ব্যবধানে এই জাতীয় এক বিরাট মাপের চ্যাম্পিয়নশীপের আয়োজন করা সহজ কথা নয় । তবে, ইচ্ছা থাকলে উপায় হয় এবং ভারোত্তলন ফেডারেশনের সভাপতি সহদেব যাদবের নেতৃত্বে তা প্রমাণিত হয়েছে” ।
কেন্দ্রীয় মন্ত্রী খ্যাতনামা ভারতীয় ভারোত্তলক কারনাম মালেশ্বরী, মীরাবাই চানুর মতো ব্যক্তিত্বদের উল্লেখ করে বলেন, তারা তরুণ ক্রীড়াবীদদের উৎসাহ ও শক্তি জুগিয়েছেন । ভারতের মার্টিনা দেবী, হর্ষদ গৌড়, ধানুস লোগানাথনের মতো তরুণ ক্রীড়াবীদদের দলকে তিনি অভিনন্দন জানান । ইতিপূর্বে তাঁরা সর্বোচ্চ স্তরের প্রতিযোগিতা সহ খেলো ইন্ডিয়া ক্রীড়ায় অংশ নিয়ে অনেক পদক জয় করেছেন ।
এশীয় যুব এবং জুনিয়র ভারোত্তলন প্রতিযোগিতা শুরু হবে ২৮ জুলাই এবং তা শেষ হবে ৫ অগাষ্ট ।
CG/AB/CS……28-07-2023.. WORD
স্বরাষ্ট্র মন্ত্রক
কন্সটেবল আনন্দ ওরাওঁ-কে সাহসিকতা পদক
কলকাতা, ২৫ জানুয়ারি, ২০২২
কন্সটেবল আনন্দ ওরাওঁ-কে তাঁর সাহসী কর্মকান্ডের জন্য ২০২২ সালে সাহসিকতা পুরস্কার দেওয়া হবে। উত্তর ২৪ পরগনার এসবি ফ্রন্টিয়ারে গোবরধা পোস্টে ‘জি’ কয়ে কর্মরত ১৫৩ নম্বর ব্যাটেলিয়ানের শ্রী ওরাওঁ ২০১৯-এর ২০শে অক্টোবর একদল বাংলাদেশী গরু পাচারকারীকে চ্যালেঞ্জ জানান। সেই সময় পাচারকারীরা শ্রী ওরাওঁ-কে আহত করে। তা সত্ত্বেও সাহসী এই কন্সটেবল পাচারকারীদের বিরুদ্ধে অভিযানে বিরত হননি। পরে, তল্লাশি অভিযান চালিয়ে ৮৩ হাজার ৬৯০ টাকার ১০টি গরু, দুটি লাঠি, একটি দা বাজেয়াপ্ত করা হয় এবং একজন বাংলাদেশী গরু পাচারকারীকে আটক করা হয়।
CG/CB/SB
(Visitor Counter : 51
মানবসম্পদবিকাশমন্ত্রক
কেন্দ্রীয় শিক্ষা মন্ত্রী ২০২০’র স্থাপত্যবিদ্যা শিক্ষাসংক্রান্ত নিয়মাবলীর ন্যূনতম মানদণ্ডের সূচনা করেছেন
নতুন দিল্লি, ১১ আগষ্ট, ২০২০
শিক্ষা মন্ত্রক দেশের শিক্ষা ক্ষেত্রে ধারাবাহিক সংস্কারের উদ্যোগ নিয়েছে। তারই অঙ্গ হিসেবে শিক্ষামন্ত্রী শ্রী রমেশ পোখরিয়াল নিশঙ্ক আজ কেন্দ্রীয় শিক্ষা মন্ত্রী ২০২০’র স্থাপত্যবিদ্যা শিক্ষাসংক্রান্ত নিয়মাবলীর ন্যূনতম মানদণ্ডের সূচনা করেছেন। অনুষ্ঠানে শিক্ষা প্রতিমন্ত্রী শ্রী সঞ্জয় ধোতরে, মন্ত্রকের শীর্ষ আধিকারিক এবং নির্মাণ কৌশল পর্ষদের সভাপতি আর হাবিব খান উপস্থিত ছিলেন।
অনুষ্ঠানে শ্রী পোখরিয়াল ভারতের স্মৃতিশৌধ এবং মন্দিরের অনন্য স্থাপত্য সৌন্দর্যের বিষয়ে আলোকপাত করেন। তিনি বলেন, এই স্থাপত্যবিদ্যা বিষয়ক পর্ষদকে সব সময়ই ভারতের বর্তমান ও অতীতের স্থাপত্য থেকে অভিজ্ঞতা অর্জন এবং অনুপ্রেরণা নিতে হবে। স্থাপত্য ক্ষেত্রে ভারতকে বিশ্বের মধ্যে ফের আরেকবার সবার উপরে জায়গা করে নিতে হবে। এর জন্য শিক্ষা ক্ষেত্রে দৃষ্টান্তমূলক পরিবর্তন আনা প্রয়োজন। কেন্দ্রীয় মন্ত্রী আত্মবিশ্বাস ব্যক্ত করে জানান, এই বিশেষজ্ঞদের দ্বারা নির্মিত পর্ষদ শিক্ষা আইন এমন তৈরি করবে, যা আগামী দিনে দেশের মানুষের বাসস্থান ও পরিবেশ সংক্রান্ত সমস্যা এবং উদ্বেগ নিরসনে সক্ষম হবে। ভারতে উদ্ভাবন ও দক্ষতার বিকাশ ঘটিয়ে নতুন উচ্চতায় পৌঁছে দেবে বলেও আশা প্রকাশ করেন তিনি। কেন্দ্রীয় মন্ত্রী বলেন, ভারতের স্থাপত্য কৌশলের মূলেই রয়েছে ইতিহাস, সংস্কৃতি এবং ধর্ম।
শ্রী পোখরিয়াল বলেন, জাতীয় শিক্ষানীতি ২০২০-র সূচনার মধ্য দিয়ে প্রধানমন্ত্রী শ্রী নরেন্দ্র মোদীর নতুন ও প্রাণবন্ত ভারতের দৃষ্টিভঙ্গি প্রতিফলিত হয়েছে। জাতীয় শিক্ষানীতির মধ্যে একবিংশ শতাব্দীর সমস্যা মোকাবিলায় শিক্ষার্থীদের প্রস্তুত থাকার বিষয় তুলে ধরা হয়েছে। জাতীয় শিক্ষানীতির সংস্কার এবং বাস্তবায়নের জন্য সকলের অবদান প্রয়োজন। তিনি জাতীয় শিক্ষানীতির নির্মাণ কৌশল পর্ষদের সদস্যদের এবং সভাপতি আর হাবিব খানকে বিশেষ ধন্যবাদ জানান। ভবিষ্যতে এই পর্ষদ তাদের সর্বাত্মক প্রয়াস নিয়ে কাজ চালাবে বলেও আগাম শুভেচ্ছাও জানান তিনি।
অনুষ্ঠানে কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে বলেন এই শিক্ষা আইনগুলি ছিল দীর্ঘদিনের। তিনি আরও বলেন, ১৯৮৩ সালে এই আইনগুলি তৈরির পর দীর্ঘ প্রতিক্ষার শেষে পুনরায় নতুন আশার আলো দেখা দিতে শুরু করেছে। বর্তমান সময় অনুযায়ী শিক্ষার সঙ্গে যুক্ত আইনগুলির সংশোধন করা দরকার বলেও তিনি মন্তব্য করেন। শ্রী ধোতরে বলেন যে, এই আইনগুলি ছাত্র-ছাত্রীদের দৃষ্টিভঙ্গি থেকেই তৈরি করা হবে। এতে শিক্ষার্থীরা আরও দক্ষ হয়ে উঠবেন এবং একবিংশ শতাব্দীর সমস্যা মোকাবিলা করতে সক্ষম হবেন।
(CG/SS/SKD
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৯ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ১৯ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ৮ই ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩৯,৫১,৮৮,৬৭০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯,১৯,০৩,৫৫১টি টিকার ডোজ আছে।
CG/CB/NS
(Visitor Counter : 92